CELEX: 32013R1141
Language: ro
Date: 2013-11-12 00:00:00
Title: Regulamentul de punere în aplicare (UE) nr. 1141/2013 al Comisiei din 12 noiembrie 2013 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Huile essentielle de lavande de Haute-Provence / Essence de lavande de Haute-Provence (DOP)]

14.11.2013   
            
            
               RO
            
            
               Jurnalul Oficial al Uniunii Europene
            
            
               L 303/6
            
         REGULAMENTUL DE PUNERE ÎN APLICARE (UE) NR. 1141/2013 AL COMISIEI
   din 12 noiembrie 2013
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Huile essentielle de lavande de Haute-Provence / Essence de lavande de Haute-Provence (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:
   
               (1)
            
            
               În conformitate cu articolul 53 alineatul (1) primul paragraf din Regulamentul (CE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Huile essentielle de lavande de Haute-Provence” / „Essence de lavande de Haute-Provence”, înregistrată în temeiul Regulamentului (CE) nr. 1107/96 al Comisiei (2), astfel cum a fost modificat prin Regulamentului (CE) nr. 828/2003 (3).
            
         
               (2)
            
            
               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 50 alineatul (2) litera (a) din regulamentul respectiv.
            
         
               (3)
            
            
               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea ar trebui aprobată,
            
         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 noiembrie 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 343, 14.12.2012, p. 1.
   
      (2)  JO L 148, 21.6.1996, p. 1.
   
      (3)  JO L 120, 15.5.2003, p. 3.
   
      (4)  JO C 140, 18.5.2013, p. 29.
   
      ANEXĂ
      Produse agricole și alimentare enumerate în partea I a anexei I la Regulamentul (UE) nr. 1151/2012:
      
         Clasa 3.2.   Uleiuri esențiale
      
      FRANȚA
      Huile essentielle de lavande de Haute-Provence/Essence de lavande de Haute-Provence (DOP)